cyanic-selkie/wikianc huggingface dataset:
Ingeborg Midttun
Hun hadde administrative stillinger i Luftforsvarets overkommando og Hærens forsyningskommando. I 1980 ble hun førstekonsulent i Forbruker- og administrasjonsdepartementet.
Hun var medlem av Oslo bystyre 1984–1987, medlem av skolestyret og formann i bydelsutvalget for Bøler, Bogerud og Rustad, som representant for Høyre. I 1985 ble hun byråd for personal- og organisasjonssaker i Oslo kommune under byrådsleder Hans Svelland. Hun gikk ut av byrådet, som hittil bare hadde utgått fra Høyre, idet Fremskrittspartiet ble med i et byrådssamarbeid ved årsskiftet 1987/1988.
I 1988 ble hun personalsjef, senere fungerende administrasjonssjef i Nordstrand bydelsforvaltning i Oslo kommune.
Middtun ble, som pensjonist, valgt inn i bydelsutvalget for Nordstrand for perioden 2007–2011. Hun meldte seg ut av Høyre i 2010 og satt resten av perioden som uavhengig representant.
The Girl at the Cupola
Handling
Silas Wilson, eier av Wilson Iron Foundries, forstår at virksomheten hans raskt kommer til å gå konkurs med mindre han gjør radikale forandringer i metodene sine. Arbeiderne hans har blitt gamle og foreldet i hans ansettelse, og han hater å gi dem sparken. Gjennom påvirkning fra datteren hans, blir daglig lederskap overført til forloveden hennes: Jack Berry, en ung mann.
Ingeborg Midttun
Hun giftet seg i 1955 med ingeniør Lars Erling Midttun (1926–2006).
The Girl at the Cupola
Handling
Jerry får beskjed om å omorganisere hele virksomheten. Hans første handling, som manager, er å stede ut et varsel som gir alle de eldre arbeiderne sparken. Jessie blir revet mellom begge parter. Hennes sympati er hos de gamle ansatte, samtidig som hun er forlovet med Jack.
Finnmark Idrettskrets
Finnmark Idrettskrets (stiftet 1. juli 1971) var et organisasjonsledd i Norges idrettsforbund og olympiske og paralympiske komité, og var fram til 2019 et fellesorgan for all idrett i Finnmark. I 2017 organiserte kretsen 199 idrettslag med 29 659 medlemmer, 17 særkretser/regioner og 16 idrettsråd.
Finnmark Distriktslag for Idrett ble dannet sammen med 20 andre distriktslag i 1919. I 1945 ble distriktslaget slått sammen med Finnmark Arbeideridrettskrets, og man dannet de nye idrettskretsene Vest-Finnmark Idrettskrets og Aust-Finnmark Idrettskrets.
Troms idrettskrets og Finnmark Idrettskrets ble slått sammen til Troms og Finnmark Idrettskrets 1. januar 2020.
Abildgaards gate (Oslo)
Abildgaards gate eller Abildgaards Gade var en gate på Majorstuen i Oslo. Den gikk som blindgate sørvestover fra Bogstadveien på Majorstuen, mellom Industrigata og Holmboes gate. Gaten het først Abels Gade (etter Niels Henrik Abel), men fikk i 1896 navn etter Martinius Abildgaard. Dette gateløpet forsvant ved en omregulering i 1930-årene.
Thomson-spredning
Thomson-spredning er en prosess hvor elektromagnetisk stråling blir spredt av en ladet partikkel. Vanligvis er denne et elektron. Den er beskrevet ved et spredningstverrsnitt som først ble beregnet av den engelske fysiker J.J. Thomson i 1903. I årene deretter spilte prosessen en viktig rolle i utforskningen av materiens struktur og har fremdeles mange anvendelser. I de siste årene har den fått ny betydning i forståelsen av temperaturfluktuasjoner i den kosmiske bakgrunnsstrålingen.
Beregning av spredningstverrsnitt
Thomson baserte sin beregning på en kjent formel fra 1897 utledet av hans kollega Joseph Larmor. Den gir utstrålt energi i form av elektromagnetisk stråling fra en akselerert ladning når den har en ikke-relativistisk bevegelse. Dette er en sentral del av klassisk elektrodynamikk som bygger på Maxwells ligninger.
Man betrakter en elektrisk ladning e som beveger seg med en akselerasjon  a. Den vil da gi opphav til elektriske og magnetiske felt som stråles ut som sfæriske bølger. Intensiteten dP av strålingen innen en liten romvinkel dΩ i en retning gitt ved enhetsvektoren n, er da gitt ved formelen
hvor c er lyshastigheten og 1/4πε0 er Coulomb-konstanten. Ved bruk av kulekoordinater kan stråleretningen n angis ved vinklene (θ, φ) slik at romvinkelelementet dΩ = sinθdθdφ. Dette er resultatet til Larmor.
Når partikkelen spreder en innkommende, elektromagnetisk bølge med vinkelfrekvens ω, skyldes akselerasjonen a til partikkelen at det elektriske feltet  i bølgen utøver en kraft   på den og dermed setter den i bevegelse. Fra Newtons andre lov følger da at akselerasjonen er  når  partikkelen har massen m. Kraften er parallell til vektoren E0 som beskriver polarisasjonen til den innkommende bølgen.
Differensielt spredningstverrsnitt
Intensiteten til den innkommende strålingen er gitt ved Poyntings vektor og har i dette tilfellet en størrelse. Dette er den midlere verdien av oscillasjonene i feltet. Da kan faktoren cos2ωt som svinger mellom 0 og 1, erstattes med middelverdien 1/2.
Det differensielle spredningstverrsnittet er definert ved forholdet dσ/dΩ = (1/J)dP/dΩ mellom utstrålt energi og intensiteten til den innkommende bølgen. For Thomson-spredning kan dette derfor skrives som
hvor det er hensiktsmessig å ha innført r0 = e2/4πε0mc2. Er den spredende partikkel et elektron, er dette den klassiske elektronradius. Dette spredningstverrsnittet avhenger eksplisitt av vinkelen α som skyldes at det er utledet for en fiksert polarisasjon av den innkommende strålingen.
Polarisasjon
Det magnetiske feltet til den spredte bølgen har en retning som er gitt ved produktet n×a. Denne har en polarisasjon som er gitt ved det elektriske feltet. Da dette er vinkelrett både til magnetfeltet og retningen n, vil polarisasjonen til den spredte bølgen ligge i samme plan som den innkommende bølgen.
I mange sammenhenger er det praktisk å angi polarisasjonen til både innkommende og utgående bølge i forhold til «spredningsplanet» definert ved retningene til disse to bølgene. Man kan da angi den som en retning liggende i dette planet eller vinkelrett på det.
Når den innkommende bølgen er polarisert vinkelrett på spredningsplanet, vil vinkelen α = 90°. Da er sinα = 1 og den spredte bølgen kommer ut med maksimal intensitet og polarisert normalt på dette planet. Men for det tilfellet at den innkommende bølgen er polarisert i planet, vil den utgående bølgen forbli polarisert i samme plan, men med en intensitet som er redusert med faktoren sin2α. Da spredningsvinkelen θ = 90° - α, er denne faktoren også lik med cos2θ.
Når den innkommende strålingen er upolarisert, kan den beskrives som bestående av like mye stråling polarisert i begge disse to retningen. Det midlere, differensiell spredningstverrsnittet er derfor
Det er størst for spredning fremover θ = 0° som bakover θ = 180°. Dette er også de to retningene hvor polarisasjonen er lik med null da den spredte intensiteten er like stor for begge polarisasjonsretninger.
Totalt spredningstversnitt
Det totale spredningstverrsnittet sier hvor mye den innkommende strålingen blir redusert på grunn av koblingen til den ladede partikkelen. Da spredningen er symmetrisk om den innkommende retningen, kan den differensiell romvinkelen forenkles til dΩ = 2π sinθdθ slik at det blir
hvor den numeriske verdien er angitt for spredning på et elektron. Det er av størrelsesorden 10 -24 cm2 som er et karakteristisk spredningstverrsnitt i kjernefysikk og lavenergetisk elementærpartikkelfysikk. Derfor har denne størrelsen fått sitt eget navn og blir kalt for 1 barn.
Compton-spredning
Beskrives den elektromagnetiske strålingen som bestående av fotoner med en viss frekvens ν, kan det samme resultatet beregnes ved bruk av kvanteelektrodynamikk. Hvert foton har da energien hvor ħ er den reduserte Planck-konstanten. I en kollisjon med et elektron som ligger i ro, vil det ved tilstrekkelig høy energi miste noe av denne ved at elektronet blir slått til side. Dermed blir energien til det spredte fotonet noe mindre enn det var før kollisjonen. Dette er Compton-effekten og opptrer når fotonenergien E >  mc2.
På denne måten blir beregningen av det tilsvarende tverrsnittet for slik Compton-spredning mer komplisert. Resultatet er gitt ved Klein-Nishinas formel og avhenger eksplisitt av Plancks konstant. Dette spredningstverrsnittet varierer også med energien til den innkommende energien i motsetning til Thomson-tverrsnittet. Det viser at prosessen er kvantemekanisk av natur, noe som allerede er implisitt når elektromagnetisk stråling blir beskrevet som en strøm av fotoner.
Eksperiment
Året etterpå kunne Barkla påvise i et tilsvarende eksperiment at den spredte intensiteten i retning θ = 90° vinkelrett på den innkommende strålen, bare er halvparten av hva den er i retning θ = 0° fremover. Denne observasjonen styrket ytterligere konklusjonen at røntgenstrålingen er av elektromagnetisk natur og troverdighet til Thomsons formel for spredningstverrsnittet.
I nyere tid har Thomson-spredning forblitt et viktig kontaktpunkt mellom klassisk fysikk og kvantefysikk. Mens prosessen tidligere hovedsakelig var av interesse innen kjernefysikk og elementærpartikkelfysikk, ble det også snart klart at den spiller en viktig rolle i astrofysikken i samspillet mellom elektromagnetisk stråling og ladede partikler. Til og med innen moderne kosmologi er denne spredningsprosessen viktig i det den forklarer polariseringen som er observert i den kosmiske bakgrunnsstrålingen. Den skyldes spredning av lavenergetiske fotoner på elektroner like etter Big Bang som gir den spredte strålingen en polarisering som den siden har tatt med seg frem til at den blir observert i dag.
A Child for Sale
A Child for Sale er en amerikansk drama-stumfilm fra 1920, regissert av Ivan Abramson.
Filmen anses som tapt.
Handling
En artist som sliter økonomisk i Greenwich Village, blir knust når hans kone dør. Han har to barn, men lite penger til å forsørge dem. Så han selger i desperasjon ett av barna sine til et barnløst - men velstående - ektepar. Men når mannen innser hva han faktisk har gjort, ønsker han å gå tilbake på avtalen deres.
Vannfarge
Vannfarge kan bety både vannløselig maling og farge på vannet eller sjøen.
Vannløselig maling
Vannfarge eller vannfarger betegner vanligvis en maleteknikken der en bruker vannløselig farge farge for å lage bilder. Fargepulveret eller pigmentet finnes i et vannløselig bindemiddel, ofte basert på gummi arabicum.
Vannfarger fins i praktisk talt alle fargenyanser og både som våt maling (på tube), som blekk (flytende) og som blokker (tørre biter) eller i fargeblyanter.
Sepia er en mørkebrun vannfarge som utvinnes av blekksprutblekk.
Både i kunsten og industrien blir vannfarger ofte betraktet som en motsetning til olje- og akrylbasert maling.
Farge på vannet
Vannfarge kan også bety «fargen på vannet» ute i naturen. Det er særlig mengden og typen av mikroalger som bestemmer sjøens gjennomskinnelighet og farge.
Lite alger gir blått hav. Når algetettheten blir høy nok, kan sjøen bli både hvit, grønn, brun og rød etter hvilke alger som blomstrer opp.
Peter Longerich
Peter Longerich (født 1955 i Krefeld) er en tysk professor i historie. Han blir betraktet av medhistorikere, deriblant Ian Kershaw, Richard Evans, Timothy Snyder, Mark Roseman og Richard Overy, som en av de ledende tyske eksperter på Holocaust.
Rännarbanan (gangtunnel)
Rännarbanan er en gangtunnel mellom Riksdagshuset i Stockholm på Helgeandsholmen og Kanslihuset på Stadsholmen i Gamla stan, som delvis går under Stallbron.
I forbindelse med ombygging av Riksdagen ble Stallbron komplettert med en innglasset gangbro der allmenheten ikke har adgang. Det opprinnelige konkurranseforslaget for renovering av Riksdagen, utarbeidet av AOS Arkitekter, foreslo en klimabeskyttet høy bro over Stallkanalen som ga en direkte forbindelse mellom Kansellihuset og plenumssalen i Riksdagen. En høy bro i dette bevaringsverdige miljøet møtte mye motstand, og i den etterfølgende behandling ble broforslaget sløyfet, og erstattet med den nåværende forbindelse, tegnet av arkitekt Torbjörn Olsson. Endringen medførte en anslått økning av gangtiden fra riksdagsmedlemmenes kontorer til plenumsalen med omtrent ett minutt.
Navnet kommer fra en riksdagsledamot som ränner (løper) mellom kontorene i Kanslihuset i Gamla stan og plenumssalen på Helgeandsholmen. Når riksdagsmedlemmene skal ned for å avgi stemme ringes det med en klokke som høres over hele Riksdagen, og de har da de seks minutter til å komme seg på plass.
Yorkeica
Yorkeica er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Rännarbanan (gangtunnel)
Navnet kommer fra den historiske Beridarebanan på Norrmalm.
Yorkeica
Utseende
En middelsstor, avlang, lyst brunspraglete trebukk. Kroppen er livlig spraglet i gulhvitt, oker og brunsvart. Antennene er nokså kraftige og noe lengre enn kroppen. Pronotum er rundet, noe bredere enn langt. Dekkvingene er litt avsmalnende bakover, hver dekkvinge med to lave, opphøyde lengderibber, i spissen med to fine, skarpe pigger. Beina er slanke, spraglete som kroppen.
Utbredelse
Artene lever i Australia (Queensland).
Ran (andre betydninger)
Ran kan referere til
RAN kan være forkortelse for
Bergamo (provins)
Provinsen Bergamo (it Provincia di Bergamo) er en provins i regionen Lombardia i det nordre Italia. Bergamo er provinsens hovedstad.
Med 1 098 740 innbyggere ved folketellingen i 2010 er det en av Italias mest folkerike provinser.
Geografi
Provinsen Bergamo grenser:
Den nordlige delen består av fjellområder med et høyeste punkt på 3 052 m. Hovedstaden Bergamo ligger der dalene Val Brembana og Val Seriana munner ut i slettelandet nord for Po. På det flate slettelandet ligger den sydlige delen av provinsen.
Adda og Oglio er sideelver til Po. Begge renner gjennom Bergamo. Elven Brembo, som er 74 km lang, befinner seg i sin helhet i Bergamo. Den renner gjennom Val Brembana. Elven Serio, som er 124 km lang, starter nord i Val Seriana og fortsetter inn i Cremona.
Kommunikasjoner
Motorveien Milano til Venezia går gjennom provinsen med avkjøringene Capriate, Dalmine, Bergamo, Seriate, Grumello-Telgate og Ponte Oglio. Flyplassen Orio al Serio har både internasjonale og nasjonale forbindelser.
Land of the Dead
Handling
Etter krigen mellom zombiene og menneskeheten har zombiene vunnet, men noen mennesker har klart og komme seg i sikkerhet i byen Pittsburgh i Pennsylvania. Der en føydalsk regjering styrer. Mye av byen er omringet av et elektrisk gjerde som skal beskytte folket fra Zombiene som er utenfor. Fiddler's Green, som er i sentrum av byen, er der alle de rike og mektige menneskene i byen er samlet og bor i store hus og får god mat, mens utenfor bor de fattige, som nesten ikke får noe hjelp og ikke får utdanning. Lederen av denne byen er Paul Kaufman (Dennis Hopper). Han er en tyrann og holder folket nede med hans store og mektige hær, men etter hvert går alt dette i helvete når zombiene bryter seg inn i byen. Dette byr på problemer når zombiene begynner å kommunisere med hverandre og etter hvert kommer zombiene i sentrum av byen og dreper mesteparten av de rike og mektige i byen som ødelegger det føydalske systemet i byen. Etterhvert blir zombiene kastet ut. Etterpå blir det et mer demokratisk system i byen.
Kritikk
Eli Roth fra Hostige og Guillermo del Toro fra Pans Labyrint sa at filmen Land of the Dead spesielt Guillermo Del Toro sa "Finally someone was smart enough to realize that it was about time, and gave George the tools. It should be a cause of celebration amongst all of us that Michelangelo has started another ceiling. It's really a momentous occasion ..."
Filme fikk generelt ganske bra kritikk fra The New York Times, The Hollywood Reporter, Premiere, Variety, Slate og Los Angeles Time og den fikk 74% fra Rotten Tomatoes alt i alt fikk filmen helt okay kritikk fra media.
Europatouren i golf for kvinner 2012
Ladies European Tour 2012 var en serie golfturneringer arrangert av Ladies European Tour.
Pengelisten, ISPS Handa Order of Merit, ble vunnet av Carlota Ciganda fra Spania. Hun ble også kåret til årets nykommer (Rookie of the year) på touren.
Rover 400
Rover 400 ble introdusert våren 1990 som Rovers middelklassebil. I likhet med dens forgjenger, Rover 600, hadde denne bilen også en 1.6 liter originalt med i overkant av 100 hk. Den kan fås med 4-sylindret rekkemotor.
Fylkesvei 21 (andre betydninger)
I Norge finnes fylkesvei 21 i de følgende fylkene:
Den keiserlige russiske hær
Tsarens hær 1547-1721
De russiske tsarene i Tsar-Russland fram til Peter den store hadde en stående, betalt garde med relativt udisiplinerte og upålitelige musketerer, kalt streltsy i et musketerkorps (Стрелецкое Войско). I krigstid ble styrken kraftig utvidet ved å innkalle bønder.
Utover på 1600-tallet ble denne styrken modernisert etter utenlandsk modell, i form av regimenter, og den russiske betegnelsen for disse var Polki novogo (inozemnogo) stroya (Полки нового строя eller Полки иноземного строя). Disse ble opprettet før kriger, og nedlagt etter disse, men etter den polsk-russiske krig (1654–1667) ble styrken stående som en permanent hær, bemannet av mannskaper med livslang militærtjeneste. Kavaleriet reiter var ofte bemannet av eiendomsløs lavadel og barn av bojarers og ble ofte belønnet med penger eller eiendommer.
I 1681 besto styrken 33 regulære regimenter med 61,000 og 25 dragon og reiter regimenter 29,000. Mot slutten av 1600-tallet besto halvparten av den russiske hæren av moderniserte regimenter og disse dannet grunnlaget for den nye, regulære hæren som ble opprettet tidlig på 1700-tallet.
Opprettelse 1721
Som keiserlig hær ble denne opprettet i forbindelse med at Peter den store utnevnte seg selv til første keiser i Det russiske keiserdømmet. Men i tillegg ble hærordningen grundig reformert.
Etter at Peter den store hadde innført verneplikt i desember 1699, ble det et større grunnlag for en stående hær av vestlig mønster, totalt 200 000 mann. De utskrevende ble kalt rekrutter, som imidlertid ikke indikerer at de var frivillige. Dette skjedde først tidlig på 1900-tallet.
Peter den store bygget opp hæren etter tysk modell, og innførte noe helt nytt da det ikke lenger var krav om adelig bakgrunn for å bli offiser, noe som gjorde at det var mulig for dyktige folk å kunne gjøre karriere som offiser, og eventuelt bli adlet på grunnlag av sin dyktighet. Bønder og byfolk ble skrevet ut etter en kvote på grunnlag av størrelsen av befolkningen, mens det tidligere hadde vært på grunnlag av antall husholdninger.
De som ble skrevet ut til militærtjeneste, ble skrevet ut for livstid. Utover på 1700-tallet og 1800-tallet ble tjenestetiden forkortet til 25 år, senere til 20 år + fem år i reserven, og deretter 12 år og tre år i reserven.
1700-tallet
Utover på 1700-tallet ble hæren preget av generalfeltmarskalk Aleksandr Suvorov (1730–1800), kjent som generalen som aldri tapte et slag. Han deltok i den russisk-tyrkiske krig (1768-1774), den russisk-tyrkiske krig (1787–1792), Kościuszko-oppstanden og revolusjonskrigene.
Napoleonskrigene
Som en av Europas stormakter kunne ikke Russland slippe unna Napoleonskrigene, landet var en av Napoléon Bonaparte motstandere.Hæren var blitt umoderne, og det nye lederskapet til Aleksander I av Russland, som overtok makten etter at faren Paul av Russland ble drept i 1801, skulle bli helt avgjørende for Russland, for å kunne rette opp etter farens vanstyre.
Den russiske hæren gikk på et stort nederlag i slaget ved Austerlitz i 1805 og gikk etter dette nederlaget inn i den såkalte fjerde koalisjon, sammen med Preussen, Sachsen, Sverige og Storbritannia mot Napoléon.
I august 1806 gikk den prøyssiske kongen Fredrik Vilhelm III av Preussen uavhengig av sine allierte til krig mot Frankrike, og den russiske hæren ble en del av disse kampen som Preussens alliert, etter at Preussen hadde lidt nederlag og presset ut av Polen. Franskmennene etablerte det nye Hertugdømmet Warszawa, og Napoléon vendte da nordover for å møte den russiske hæren i et forsøk på å erobre den midlertidige prøyssiske hovedstaden Königsberg. De russiske og franske styrkene møttes i slaget ved Eylau (7-8. februar), uten at det ble noen klar seierherre, men den russiske hæren trakk seg tilbake videre nordover. Napoléon lyktes da å beseire den russiske hæren i slaget ved Friedland (14. juni). Dette nederlaget tvang Alexander I å be om fred med Napoléon i freden i Tilsit (7. juli 1807), og denne gjorde Russland til Frankrikes alliert for en periode.
Ved Erfurt-konferansen (september–oktober 1808) ble Napoléon og Alexander enige om at Russland skulle tvinge Sverige over på sin side. Dette førte til finskekrigen i årene 1808–1809, med det resultat at Russland sikret seg Finland og opprettet Storfyrstedømmet Finland.
Den russisk-tyrkiske krig (1806-1812) brøt ut på bakgrunn av Napoleonskrigene, da Det osmanske riket ble oppmuntret av det russiske nederlaget ved Austerlitz. Samtidig okkuperte omanernes franske allierte Dalmatia, og truet slik de russisk-kontrollerte områdene langs Donau. For å sikre den russiske grensen mot franske angrep, ble en styrke på 40,000 mann fra den keiserlige russiske hæren forflyttet til Moldavia og Valakia. Den osmanske sultan svarte med å blokkere Dardanellene for russiske skip, og erklærte Russland krig. Den varte til 1812, endte med russisk seier, og russisk kontroll over Bessarabia.
Napoleons felttog i Russland 1812 ble en av de største utfordringene Den keiserlige russiske hær ble utsatt for. 23. juni 1812 krysset Napoléon Niemen i dagens Litauen med sin La grande armée bestående av til sammen 449,000 franske og utenlandske soldater og 1,146 kanoner. Blant målsetningen for denne invasjonen var å tvinge keiser Aleksander I til å forbli alliert og fjerne den russiske trusselen mot de franske besittelsene i Polen. Russland svarte med å erklære «patriotisk krig», og slik understreke at det var hele fedrelandets eksistens og kultur som sto i fare. Den russiske hæren anvendte innledningsvis brent jords taktikk mens de trakk seg tilbake, og møtte den franske invasjonsstyrken i den første store konfrontasjon i slaget ved Borodino 7. september, bare 13 km vest for Mozjajsk i Moskva oblast. Selv om de franske styrkene seiret i selve slaget, ble dette en pyrrhosseier siden kostnadene ble for høye. Den russiske øverstkommanderende Mikhail Kutuzov bestemte seg for en taktisk tilbaketrekning for å redde den russiske hæren, og åpnet slik veien til Moskva for Napoléon, som rykket inn i byen 14. september. Den franske styrken var for svekket til å kunne utnytte denne situasjonen videre. Aleksander I nektet å kapitulere, og uten endelig seier i sikte, måtte den franske styrken trekke seg tilbake gjennom den russiske vinteren. Kun 27,000 av den franske styrken nådde Berezina, da Napoléon forlot restene av armeen og reiste til Paris.
Den keiserlige russiske hær fulgte etter restene av den franske hæren etter hvert som denne trakk seg vestover, og deltok blant annet i det blodige folkeslaget ved Leipzig i oktober 1813 hvor de franske styrkene ble påført et avgjørende nederlag.
Samtidig var hæren aktiv i Kaukasus, hvor Baku-området ble erobret fra Persia, hvor sjahen fryktet et større russisk felttog etter det franske nederlaget i Russland, etter at et slikt felttog hadde mislyktes i 1810. Denne tilstedeværelsen i Kaukasus førte til rekruttering av flere soldater.
Året etter feiret Den keiserlige russiske hær en stor triumf da denne marsjerte 31. mars 1814 med Alexander i spissen inn i Paris, og den 6. april abdiserte Napoléon i Fontainebleau.
Perioden 1815 - 1914
Etter det russiske nederlaget i Krimkrigen under styret til Aleksander II, var det behov for store hærreformer. Den russiske krigsministeren gjennom 20 år (fra 16. mai 1861 til 21. mai 1881), grev Dmitrij Miljutin, gjennomførte store reformer, både den overordnede organiseringen gjennom militærdistrikter, men særlig med hensyn til utskrivningsvesenet for rekrutter.
Fra 1. januar 1874 ble det innført en allmenn verneplikt for alle menn ved fylte 20 år. Videre ble tjenestetiden redusert til seks år, og i tillegg ble alle stående ni år i reservestyrken. Denne reformen skapte en stor reserve som var klar til å bli mobilisert ved en krigssituasjon, og det ble mulig å ha en mindre, stående hær i fredstid. Videre ble utdanningssystemet endret, og grunnleggende utdannelse ble innført for alle rekrutter.
Miljutins reformer var en milepæl i den russiske militærhistorien, og avskaffet den stående yrkeshæren som ble innført av Peter den store. og skapte grunnlaget for den russiske hæren slik den er i dag. Videre innførte han, gjennom ordningen med militærdistrikter, faste steder hvor de enkelte enhetene hadde sin hjemmebase, bygging av permanente brakker og lagerbygg som erstattet de tidligere improviserte og primitive løsningene.
Første verdenskrig og revolusjonen
Da første verdenskrig brøt ut, utnevnte tsar Nikolaj II sin fetter storfyrst Nikolaj som øverstkommanderende. Hæren besto da av 115 infanteri- og 30 kavaleridivisjoner med rundt 7,900 kanoner (7,100 feltkanoner, 540 haubitser, og 257 tunge kanoner).
Styrken ble delt slik:
Kampene brøt ut ved grensen til Øst-Preussen og i Galicia mot Østerrike-Ungarn. Russerne gikk på et tap i den første større militære konfrontasjonen, i slaget ved Tannenberg. I tillegg ble det satt inn en russisk styrke på vestfronten i Frankrike i 1915.
Den keiserlige russiske hær ble oppløst i forbindelse med den russiske revolusjon i 1917. Delen av den ble videreført og inkorporert i den nydannede røde armé.
Parlamentsvalget i Italia 2006
Parlamentsvalget i Italia 2006 ble avholdt den 9. og 10. april. Silvio Berlusconi, som hadde vært statsminister siden valget i 2001 og som ledet sentrum-høyre-alliansen Casa delle Libertà led et knapt nederlag overfor sentrum-venstre-alliansen l'Unione under ledelse av Romano Prodi.
Casa delle Libertà
Casa delle Libertà var den regjerende koalisjonen, ledet av Silvio Berlusconi. Alliansen besto hovedsakelig av de samme grupperingene som ved det foregående valget
L'Unione
Sentrum-venstre stilte foran 2006-valget under alliansenavnet L'Unione, ledet av tidligere statsminister Romano Prodi, som tidligere hadde slått Berlusconi ved parlamentsvalget i 1996.
Alliansen besto av følgende grupperinger:
En ny valgordning
Et forslag om en valgordning kun basert på forholdstallsvalg ble lagt fram for deputertkammeret den 13. september 2005, kun sju måneder før 2006-valget. Denne reformen, som ble fremmet etter krav fra Unione dei Democratici Cristiani e di Centro, gikk inn for en sperregrense på fire prosent før et parti kunne få et mandat og en flertallsbonus på (minst) 340 mandater for den seirende koalisjonen. Det nye forslaget ble godtatt av parlamentet. Avgjørelsen fra folkeavstemningen i 1993, som førte til at man gikk bort fra forholdstallsvalg, ble dermed satt til side.
Det ble i etterkant hevdet at den nye valgloven ville sikre Casa delle Libertà en seier, selv om de kun fikk 45 % av stemmene, da l'Unione inkluderte flere mindre partier med mindre enn fire prosent av stemmene. En slik seier kunne imidlertid unngås ved at de mindre partiene stilte en felles liste.
Opposisjonen omtalte lovforslaget som et forsøk på "statskupp" og "totalt uaksptabelt". Berlusconi hadde tidligere vært en sterk tilhenger av ordningen med flertallsvalg, men etter at venstresiden vant valget i 1996, endret han mening.
Til slutt ble en ny valglov, men nå med en sperregrense på 2 prosent, vedtatt.
Kontrollspenn
Kontrollspenn er et mål for størrelser av et myndighetsområde uttrykt for eksempel ved antall underordnede. Store kontrollspenn gir såkalt «flat» organisasjon med få beslutningsnivåer. Små kontrollspenn gir høy organisasjonspyramide med mange beslutningsnivåer og lange tjenesteveier.
Det finnes ingen enkle regler for fastsetting av kontrollspennets størrelse. Det avhenger av arbeidets art, hvor mye som er rutine, og hvor mye som krever høy kompetanse og nytenkning. Andre faktorer er lederens kapasitet, de underordnede modenhet og selvstendighet, hvor mye kontakt gruppen har med omverdenen.
Die Another Day
Die Another Day er en film om den fiktive britiske spionen James Bond. Den hadde premiere i november 2002, og inngår som den fjerde og siste i serien av Bond-filmer med Pierce Brosnan i hovedrollen.
Det er den 20. James Bond-filmen produsert av EON Productions ved veteranene Michael G. Wilson og Barbara Broccoli. Alle Bond-filmer har en spesialkomponert tittelmusikk fremført av en verdenskjent sanger eller popgruppe. Den amerikanske popstjernen Madonna sang kjenningsmelodien til denne filmen.
Desmond Llewelyn hadde spilt Q, som forsyner Bond med tekniske hjelpemidler, i en lang rekke filmer, men han døde i en bilulykke i 1999, like etter at The World Is Not Enough hadde hatt premiere. I Die Another Day gikk rollen som Q derfor til John Cleese.
Ved siden av å være den 20. Bond-filmen markerte Die Another Day også James Bond-filmenes 40-årsjubileum. Filmen inneholder derfor referanser til alle de tidligere filmene. Den har elementer fra både James Bond-bøkene til Ian Fleming og bøker skrevet av senere offisielle Bond-forfattere.
Sammenligning med andre Bond-filmer
Die Another Day har en åpningssekvens som skiller seg ut fra de tidligere Bond-filmene: den klassiske pistolløpsekvensen starter med at det kommer en CGI-generert kule mot publikum.
En annen vesentlig forskjell fra tidligere James Bond-filmer er at Bond, etter å ha infiltrert en leir i Nord-Korea, blir tatt til fange og deretter torturert i 14 måneder. I filmens tittelsekvens vises utdrag fra scener der Bond blir torturert, og dette var første gang tittelsekvensen i en Bond-film hadde noe med selve handlingen å gjøre.
Klippingen av filmen ble sterkt kritisert av mange anmeldere og Bond-fans. Blant annet inneholdt den utstrakt bruk av dataeffekter, såkalt «computer-generated imagery» (CGI), trolig for å tiltrekke seg et yngre publikum. Mange mente at dette var et valg som passet dårlig i Bond-universet.
Handlingsresymé
På Cuba treffer han en amerikansk spion (spilt av Halle Berry). De havner til sengs, og neste dag tar hun ham med til en genterapiklinikk som tilbyr pasientene å endre utseendet deres ved å omstrukturere DNA-et deres. På denne klinikken dukker Zao opp, og Bond forsøker å drepe ham. Zao klarer å komme seg unna, men mister et anheng som leder Bond til et depot med bloddiamanter. Depotet er merket med et emblem som tilhører den britiske mangemilliardæren og forretningsmannen Gustav Graves. Bond finner ut at ingen hadde hørt om denne Graves før han dukket opp ett år tidligere, og at det blir sagt at han hadde oppdaget en diamantåre på Island. Graves har et omdømme som styrtrik filantrop. Gradvis avdekker Bond den sanne historien om Graves' identitet og formue.
Filmtittelen Die Another Day refererer til scenen der Moon og Bond møtes igjen. Ved synet av Moon sier Bond: «So you live to die another day.» (Så du lever for å dø en annen dag.)
Kuriosa
Rollefiguren oberst Moon, eller Colonel Moon, er et av ytterst få, om i det hele tatt noen, eksempler på en referanse til en Bond-roman som ikke er skrevet av Ian Fleming selv. Boken det refereres til er Kingsley Amis' roman Colonel Sun, eller James Bond på Drageøya fra 1968. Visse kunstneriske friheter har imidlertid filmselskapet tatt seg – Sun ble til Moon...
Andreas Galtung
Andreas Galtung (født 6. desember 1958) er en norsk advokat, musiker og billedkunstner. Han er professor i juss ved Høgskolen Innlandet.
Galtung er advokat i advokatfirmaet Galtung. Han arbeider særlig med telekommunikasjons-, IT- og medierett samt immaterialrett og kunstnerrettigheter, og har vært forsker ved Institutt for rettsinformatikk ved Det juridiske fakultet ved Universitetet i Oslo.
Han har skrevet og redigert en rekke bøker. Han har også illustrert bøker, bl.a. barneboken En flyveappelsin forteller, som han utgav sammen med sin far, Johan Galtung.
Han gikk på Rudolf Steinerskolen i Oslo og er utdannet jurist ved Universitetet i Oslo. Andreas Galtung er sønn av to av stifterne av Institutt for fredsforskning; Johan Galtung og Ingrid Eide.
Verdensrankingen i snooker 2010/2011
Verdensrankingen i snooker 2010/2011 viser rangeringen av alle de profesjonelle snookerspillerne i verden i 2009/2010-sesongen, og som kvalifiserte seg til 2010/2011-sesongen.
Til forskjell fra tidligere år er rangeringen nå en rullerende to-årsrangering. Dette innebærer at poengene fra hver turnering avholdt for to år siden fjernes når den korresponderende turneringen inneværende sesong er ferdigspilt.
Roger de Beaumont, 2. jarl av Warwick
'''Roger de Beaumont, 2. jarl av Warwick (født 1102, død 12. juni 1153), også kjent som Roger de Neubourg''', var eldste sønn av Henry de Beaumont, 1. jarl av Warwick og hans hustru Marguerite. Han arvet tittelen jarl av Warwick etter sin far i 1123.
Han ble regnet som en gudfryktig og trofast mann, og i en samtidig krønike, Gesta Regis Stephani, omtales han som «en mann av mild innstilling». Han åpnet Hospital of S. Michael, et leprosarium i Warwick, og finansierte dette ved å overføre tienden fra Wedgnock og annen eiendom. Han gav også donasjoner til tempelriddernes hus utenfor Warwick. Under kong Stefan grunnla han også et kloster viet til St. Kenned ved Llangennilth i Glamorgan. Klosteret var tilknyttet St. Taurinus' kloster i Évreux i Normandie.
Roger besøkte Det hellige land flere ganger, og deltok i andre korstog. Det ser også ut til at han sluttet seg til Konrad III av det tysk-romerske rikes ekspedisjon etter beleiringen av Lisboa.
Familie
Roger giftet seg i 1130 med Gundred de Warrenne, datter av William Warenne, 2. jarl av Surrey og Elizabeth de Vermandois. De fikk seks barn:
Kazusige Ura
Kazusige Ura (født 10. november 1975) er en japansk roer som spesialiserer seg i dobbeltsculler, lettvekt. Under Sommer-OL 2012 i London representerte han landet sitt, der han ble nummer 12.
Peter Ankersen
Peter Svarrer Ankersen (født 22. september 1990) er en dansk fotballspiller som spiller for FC København.
Den tidligere vingen spiller primært høyreback, men kan også bekle venstrebackposisjonen. Ankersen beskrives som en moderne backtype; en offensiv og fotrapp spiller med bra ballkontroll.
Peters tvillingbror, Jakob Ankersen, spiller også for brødrenes ungdomsklubb.
Esbjerg
Ankersen startet sin fotballkarriere i, og fikk én kamp for A-laget før han sommeren 2010 gikk til.
Vejle
Ankersen imponerte i Vejle-drakta, og ble av dansk TV2 Sport kåret til årets talent i dansk 1. divisjon 2010/2011, i hans første sesong for klubben.
Rosenborg
Ankersen signerte 29. mars 2012 en kontrakt med. Han ble tildelt draktnummer 2.
Esbjerg
Sommeren 2012 ble det klart at Ankersen vendte tilbake til moderklubben grunnet hjemlengsel og mistrivsel i Trondheim.
Red Bull Salzburg
Ankersen signerte for Red Bull Salzburg i juli 2014.
Landslaget
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Jennifer Piot
Jennifer Piot (født 1992) er en fransk alpinist.
Hun vant utfor i junior-VM i alpint 2013.
Hun representerte Frankrike under Vinter-OL 2018 i Pyeongchang, hvor hun ble nummer 16 i utfor.
Fylkesvei 221 (andre betydninger)
I Norge finnes fylkesvei 221 i de følgende fylkene:
Happy Together (sang)
Norsk versjon
Prima Vera har skrevet en norsk tekst. På norsk bærer den tittelen «Så lykkelig i Sverige».
Tjøtafossen
Tjøtafossen er en foss i Briksdalen i Stryn kommune i Sogn og Fjordane. Den ligger i Tjøtaelva, ei lita sideelv til Briksdalselva i Oldenvassdraget. Fossen ligger like ved den kjente Briksdalsbreen og stuper ned mot bresjøen ved foten av breen. Fossen har relativt liten vannføring og er størst under snøsmeltingen om våren.
Odelsrett
Odelsrett er den rett som den nærmest ættede person til eieren av en gård har til å overta eiendomsretten til gården. Gården må ha en viss størrelse, og ha vært i familiens eie sammenhengende de siste 20 årene. Dersom den best odelsberettigede er barn av eieren, har han også åsetesrett, og han kan da overta eiendommen på dødsboskifte til åsetestakst. Dersom beste odelsberettigede ikke er barn av eieren, skal han overta den til odelstakst.
Eiendom som tilfredsstiller kravene blir kalt odlingsjord. Den som eier odlingsjord når odelshevdstiden går ut, blir kalt for odler. Eiendom som det hviler odel på, blir kalt for odelsjord.
Odelsretten er befestet i Grunnlovens § 117: «Odels- og åsetesretten må ikke oppheves.»
Reglene om odelsrett finnes i «LOV 1974-06-28 nr 58: Lov om odelsretten og åsetesretten». Loven er endret på en rekke punkter i 2009. Enkelte av reglene er til dels innfløkte og gjenstand for tolkning.
Odelsrekkefølge
Dersom ingen av arvelaterens barn eller hans etterfølgere vil benytte odelsretten, eller dersom arvelateren ikke har barn, er det arvelaterens søsken og deres etterfølgere som har odelsrett.
Odelsløsing
Dersom en som eier en odelseiendom har solgt eiendommen til en person som ikke har odelrett eller som ikke har best odelsrett kan en person med (bedre) odelsrett, kreve «odelsløsning» til odelstakst. Odelsløsning må kreves innen seks måneder fra hjemmelsovergangen på eiendommen er tinglyst.
For odelsløsning gjelder reglene i odelsloven kap. XIV.
Den som vil løse en eiendom på odel, må ta ut stevning mot eieren ved tingretten i den rettskrets der eiendommen ligger. Det skal ikke være megling i forliksrådet (§ 60).
Mislighold av bo- og driveplikt
Boplikten anses overholdt dersom eieren iflg. folkeregisteret er bosatt i kommunen.
Historie
Odelretten har lang tradisjon i Norge. I skaldekvad fra vikingtiden er denne retten nevnt. Etter Gulatingsloven fikk slekten odelsrett til jord etter seks generasjoner, mens Frostatingsloven satte grensen ved fire generasjoner. Magnus Lagabøte innførte bestemmelse om odelsrett ble ervervet for jord som hadde vært i familiens eie i 60 år.
I Christian IV's lovbok fra 1604 handler hele bok V (12 kapitler) om odelsrett.
I Christian V's lovbok fra 15. april 1687 omhandler tredje bok, kapitel 13, denne retten:
Denne lovregel gjaldt fram til «Lov om odelsretten og åsetesretten» av 26. juni 1821. Denne loven ble igjen erstattet av lov av 28. juni 1974, der kvinner og menn som var født etter 1. januar 1965 ble likestilt som odelsberettigede, og der odelsretten ble begrenset til å gjelde til og med barn av søsken (nevøer og nieser). Ved denne lovendringen ble det også innført krav om boplikt ved eiendomsoverdragelsen. Kravet om boplikt førte til at det i løpet av november og desember 1974 var det mere enn åtte ganger så mange hjemmelsoverganger for gårdsbruk som vanlig.
Ved lovendring av 4. mai 2001 ble det satt nye grenser for arealstørrelse for odlingsjord. Da ble også fristen for å kreve odelsløsning satt ned fra to til ett år. Begge disse bestemmelser ble ytterligere endret i 2009. I 2009 ble dessuten begge kjønn likestilt uavhengig av fødselsår, slik at uansett om man er født før eller etter 1965, er kvinner og menn likestilt i odelsrekkefølgen.
Kritikk av odelsretten
Odelsretten har medvirket til å holde eiendommer på landet i samme families eie, men har også medvirket til mange familiefeider gjennom tidene. Regelen om boplikt, som ble innført i 1975, har også ført til alvorlige problemer for mange. I de siste årene har det vært sterke røster for å oppheve odelsretten. Blant annet gjorde tidligere landbruksminister Lars Sponheim det klart at han ville vurdere en opphevelse av odelsloven. En oppheving av odelsretten vil kreve en endring av grunnloven, og således kreve 2/3 flertall i Stortinget for å bli vedtatt.
Stan Collymore
Stanley Victor Collymore (født 22. januar 1971 i Stone) er en tidligere engelsk fotballspiller.
Collymore spilte for Wolverhampton, Stafford Rangers, Crystal Palace og Southend før han ble solgt til Nottingham Forest FC for £3.000.000 sommeren 1993. Her scoret han 50 mål på 71 kamper noe som gjorde at Liverpool manager Roy Evans kjøpte ham for £8.500.000 1. juli 1995. Dette var britisk overgangsrekord på denne tiden.
Han spilte 81 kamper og scoret 35 mål for de røde. 13. mai 1997 ble han kjøpt av Aston Villa for £7.000.000. Han ble i klubben i tre år. På disse årene scoret han kun 15 mål totalt. Han spilte også for en rekke andre klubber etter dette, uten å bli noen stor hit i noen av de nye klubbene. Han la opp i 2001.
Collymore fikk 3 landskamper for.
Fylkesvei 222 (andre betydninger)
I Norge finnes fylkesvei 222 i de følgende fylkene:
HMS «Good Hope»
HMS «Good Hope» var en krysser av Drake-klassen i Royal Navy. Hun var opprinnelig kalt HMS «Africa», men navnet ble byttet før byggingen startet. Byggingen startet 11. september 1899 og kommando ble heist 21. februar 1901.
I 1913 ble hun overført til reserveflåten, men som følge av mobiliseringen i forkant av første verdenskrig ble hun reaktivert.
Hun ble senket sammen med HMS «Monmouth» av de tyske krysserene SMS «Scharnhorst» og SMS «Gneisenau» under slaget ved Coronel utenfor kysten av Chile 1. november 1914.
Peugeot 107
107 er en bybil laget av det franske selskapet Peugeot. Bilen finnes i 3- og 5-dørs utgaver, og kom på markedet i 2005.
Bilen er et samarbeide mellom Toyota og PSA Peugeot Citroën, og bygges på deres fellesforetak TPCA i Kolín i Tsjekkia. Peugeot 107 fikk 4 stjerner i Euro NCAPs kollisjonstester.
I 2009 fikk 107 en facelift, samtidig med dens søstermodeller Toyota Aygo og Citroën C1.
Plebeius agestis
Plebeius agestis er en av blåvingene, en dagaktiv sommerfugl i gruppen glansvinger.
Utseende
Hannen og hunnen er ganske lik hverandre, begge har brun farge på vingenes overside. Langs vingeranden, et fint hvitt tynt bånd eller kant (frynser). Langs vingekantene finnes noen orange halmåne formede flekker. Disse er tydeligst bakerst på vingen og er svakere lengre fram mot vingspissen. Vingeundersiden er brunlig grå med mørke flekker i store hvite ringer. Ved vingeroten utbrer et svakt, nesten usynlig, blå-grønt farge felt seg. Begge vingenes underside har noen tydelige gulorange flekker, som er så store at de nesten danner et sammenhengende bånd langs vingekanten. En hvit kile midt på bakvingen når nesten (ikke helt) til den lyse diskalflekken. Den er bare adskilt med en svært tynn linje.
Vingespennet er mellom 24 og 28 millimeter.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er brunsvart og lite håret på oversiden. Undersiden har tett hårbekledning av lyst gråhvite hår.
Fasettøynene er mørke. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Beina er godt utviklet hos hunnene, som bruker alle beina til å gå med. Mens hanner har noe reduserte frambein og går på de fire bakerste beina. Det doble kloleddet på frambeina mangler eller er redusert. På det mellomste beinparet er børsten på skinnbeinet (tibia) godt utviklet.
Egg og larver
Egget er, hvit, litt grønnlig, rundt og flatt, med et fint punktert mønster.
Larven har generelt tykk hud og er ganske hardføre. Den har korte utstående lys hår over hele kroppen. Fargen er grønnlig, med en rød lengdestripe nederst på kroppssiden. Undersiden er flat, mens oversiden er velvet. Larvens kropp smaler litt bakover. På bakkroppen har eldre larver har et par tentakler, som kan skytes ut og trekkes inn igjen. Kjertlen som produserer aminosyrer og det sukkerholdige stoffet, finnes på larvens sjuende bakkroppsledd.
Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot. Larvehodet er beskyttet av en framoverstikkende nakkehud.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Puppen
Puppene er bønneformet og urørlige, de ligner plantedeler som frø og lignende.
Levevis
Glansvinger har normalt en rolig og gjerne flagrende flukt. Ofte flyr de korte turer fra blomst til blomst. Om natten og i overskyet vær hviler sommerfuglen. Flygetiden er i to generasjoner, fra mai til juni og i august til september. Vingene holdes sammenlagt opp og ut fra kroppen, og den noe spraglete vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.